Clijsters oli sijoitettu Lontoossa ensi viikolla käynnistyvässä Wimbledonissa kakkoseksi. Hän loukkasi oikean jalkansa tiistaina Hollannissa.
- Tällä hetkellä oloni on turhautunut, koska tämän piti tapahtua juuri ennen yhtä suosikkiturnaustani, Clijsters totesi tiedotteessa.
- Olen aina nauttinut siitä, että olen saanut olla mukana Wimbledonin tunnelmassa. Nyt minulla ei ole kuitenkaan muuta vaihtoehtoa kuin levätä, toipua ja olla pelaamatta tennistä muutaman viikon ajan.
Kaksinkertainen US Openin voittaja Clijsters loukkasi oikean nilkkansa huhtikuussa tanssittuaan paljain jaloin serkkunsa häissä. Hän pelasi Ranskan avoimissa, mutta taival päättyi jo toisella kierroksella.
Lähteet: YLE Urheilu - Reuters - AP